ai4bharat/Pralekha huggingface dataset:
वाणिज्य एवं उद्योग मंत्रालय
आइजोल 1-3 मार्च, 2023 से दूसरे बी20 कार्यक्रम की मेजबानी करेगा
आइजोल 1-3 मार्च, 2023 से पूर्वोत्तर में निर्धारित चार बी20 भारत कार्यक्रमों में से दूसरे कार्यक्रम की मेजबानी करेगा। बिजनेस-20  वैश्विक व्यवसाय समुदाय के लिए आधिकारिक जी20 संवाद फोरम है।
जी20 के सबसे उल्लेखनीय सहयोग समूहों में से एक के रूप में, बी20, जी20 व्यवसाय समुदाय का प्रतिनिधित्व करता है और वैश्विक आर्थिक तथा व्यापार शासन पर वैश्विक व्यवसाय नेताओं के विचारों को संघटित करता है। आर्थिक वृद्धि और विकास को बढ़ावा देने के लिए बारी बारी से अध्यक्षता करने वाले प्रत्येक प्रेसीडेंसी को बी20 ठोस नीतिगत सुझाव प्रदान करता है।
बी20 शिखर सम्मेलन के दौरान, बी20 अपनी अंतिम अनुशंसाएं जी20 प्रेसीडेंसी को भेजता है।
1-3 मार्च, 2023 तक निर्धारित बी20 कार्यक्रम बहुपक्षीय व्यवसाय साझीदारियों के लिए उन अवसरों को रेखांकित करेगा जो राज्य प्रतिनिधिमंडलों को शहरी योजना निर्माण, बुनियादी ढांचे, बांस, स्टार्टअप्स, कौशल विकास, नर्सिंग तथा पैरामेडिक्स में प्रस्तुत कर सकता है। इस तीन दिवसीय कार्यक्रम में मंत्रियों, वरिष्ठ सरकारी अधिकारियों, राजनयिकों तथा व्यवसाय समुदाय के प्रतिनिधियों के लगभग 500 सहभागियों के भाग लेने की उम्मीद है।
राज्य सरकार ने तीन दिवसीय कार्यक्रम के लिए व्यापक तैयारियां की हैं। कार्यक्रम की शुरुआत एक सांस्कृतिक संध्या के साथ होगी और प्रतिनिधिमंडलों के आगमन के दिन राजभवन में एक स्वागत रात्रिभोज का आयोजन किया जाएगा। दूसरे दिन मिजोरम राज्य विश्वविद्यालय में बी20 सम्मेलन का आयोजन किया जाएगा जिसके बाद सांस्कृतिक कार्यक्रम होंगे।
चापचर कुट, जो मिजोरम का एक वसंत त्यौहार है, का प्रदर्शन आइजोल में बी20 सम्मेलन के समापन के लिए तीसरे दिन एआर ग्राउंड में प्रतिनिधिमंडलों के समक्ष किया जाएगा।
पूर्वोत्तर में निर्धारित चार बी20 भारत कार्यक्रमों का प्रयोजन पूर्वोत्तर राज्यों की अप्रयुक्त क्षमता तथा अवसरों का दोहन करना है।
रक्षा मंत्रालय
भारतीय और वियतनाम के तट रक्षकों की उच्च स्तरीय बैठक
भारत और वियतनाम के तट रक्षकों के बीच आज नई दिल्ली में तट रक्षक मुख्यालय में उच्च स्तरीय बैठक हुई। यह बैठक 2015 में हस्ताक्षर किए गये समझौता ज्ञापन के प्रावधानों के अंतर्गत हुई। भारतीय पक्ष का नेतृत्व भारतीय तट रक्षक  के महानिदेशक श्री राजेन्द्र सिंह ने किया जबकि 6 सदस्यीय वियतनामी पक्ष का नेतृत्व वियतनाम तट रक्षक  के कमांडेंट मेजर जनरल एनगुयेन वैनसन ने किया।
बैठक में दोनों पक्षों ने समझौता ज्ञापन के प्रावधानों के अनुसार पारस्परिक सहयोग को मजबूत बनाने पर सहमति व्यक्त की। बैठक में श्रेष्ठ प्रबंधन व्यवहारों को साझा करने तथा संचालन स्तर के संवाद को मजबूत बनाने पर भी सहमति व्यक्त की गई।
दोनों देशों के तट रक्षकों के संबंध काफी पुराने हैं और भारतीय तटरक्षक जहाज पेशेवर कार्यों से 2001 से वियतनाम जा रहे हैं। यह बैठक समुद्री सुरक्षा के क्षेत्र में दोनों देशों के तट रक्षकों के बीच सहयोग बढ़ाने के लिए दोनों देशों की सरकारों के प्रयासों को जारी रखने के सिलसिले में हुई।
कमांडेंट अपने शिष्टमंडल के साथ भारत में वियतनाम के पहले तट रक्षक जहाज के स्वागत समारोह में भाग लेने के लिए चेन्नई जायेंगे। वियतनाम का शिष्टमंडल चेन्नई में 04 अक्टूबर 2018 से प्रारंभ हो रहे संयुक्त अभ्यास में भी भाग लेगा। वियतनामी तट रक्षक जहाज सीएसबी 8001 कल चेन्नई पहुंचेगा और संयुक्त अभ्यास में भाग लेगा।
यह बैठक वियतनाम और भारत के तट रक्षकों के बीच पेशेवर संबंधों को प्रोत्साहित करने के लिए महत्वपूर्ण है।
नई दिल्ली में सोमवार 01 अक्तूबर 2018 को भारत और वियतनाम के तट रक्षकों के बीच उच्च स्तरीय बैठक से पूर्व भारतीय तट रक्षक  के महानिदेशक श्री राजेन्द्र सिंह वियतनाम तट रक्षक  के कमांडेंट मेजर जनरल एनगुयेन वैनसन का स्वागत करते हुए
नई दिल्ली में सोमवार 01 अक्टूबर, 2018 को भारत और वियतनाम तट रक्षकों के बीच उच्च स्तरीय बैठक के दौरान भारतीय तट रक्षक  के महानिदेशक श्री राजेन्द्र सिंह वियतनाम तटरक्षक  के कमांडेंट मेजर जनरल एनगुयेन वैनसन के साथ।
प्रधानमंत्री कार्यालय
प्रधानमंत्री ने तमिलनाडु के विकास कार्यों, तमिल भाषा और मेक इन इंडिया की भावना के बारे में नागरिकों की टिप्पणियों का जवाब दिया
प्रधानमंत्री श्री नरेन्द्र मोदी ने तमिलनाडु के विकास कार्यों, तमिल भाषा और मेक इन इंडिया की भावना से जुड़े मुद्दों पर नागरिकों को जवाब दिया है।
तमिलनाडु में विकास कार्यों पर:
“यह नया टर्मिनल चेन्नई और तमिलनाडु के विकास में महत्वपूर्ण योगदान देगा।”
“जानकर प्रसन्नता हुई।
कल शुरू किए गए कार्यों का तमिलनाडु के विकास पर बेहद सकारात्मक प्रभाव पड़ेगा।”
मेक इन इंडिया की भावना पर:
“मुझ सहित देशभर के लोग उस भावना को साझा करते हैं। मेक इन इंडिया का शेर भारत के लोगों की शक्ति और उनके कौशल का प्रतीक है।”
तमिल भाषा पर:
“जैसा कि मैंने कल अपने भाषण में कहा था- मुझे तमिल भाषा, तमिल संस्कृति और चेन्नई का वातावरण बेहद पसंद है।”
पर्यावरण, वन एवं जलवायु परिवर्तन मंत्रालय
राष्ट्रीय प्राणी उद्यान ने सफेद बाघिन सीता के जुड़वां शावकों, अवनी और व्योम का पहला जन्मदिन मनाया
राष्ट्रीय प्राणी उद्यान ने आज प्यारी सफेद बाघिन सीता के जुड़वां शावकों अवनी और व्योम का पहला जन्मदिन हर्षोल्लास से मनाया। इस अवसर पर पर्यावरण, वन एवं जलवायु परिवर्तन मंत्रालय के महानिदेशक और एसएस, श्री चंद्र प्रकाश गोयल मुख्य अतिथि तथा केंद्रीय चिड़ियाघर प्राधिकरण के सदस्य सचिव डॉ. एस.के. शुक्ला विशेष अतिथि के रूप उपस्थित थे। उत्सव का मुख्य आकर्षण केक काटने की रस्म थी , जो नागरिकों और वन्यजीवों के बीच जुड़ाव के लिए शावकों के महत्व का प्रतीक था।
उत्सव में भाग लेने के लिए 11वीं कक्षा के छात्रों को आमंत्रित किया गया था। इस कार्यक्रम ने छात्रों को बाघों और जैव विविधता संरक्षण में उनकी महत्वपूर्ण भूमिका के बारे में जानने का एक अनूठा शैक्षिक अवसर प्रदान किया।
राष्ट्रीय प्राणी उद्यान ने प्रत्येक उपस्थित छात्र को एक पौधा उपहार में देकर पर्यावरणीय स्थिरता के प्रति अपनी प्रतिबद्धता प्रदर्शित की। इस पहल का उद्देश्य न केवल उनकी भागीदारी के लिए आभार व्यक्त करना था, बल्कि भावी पीढ़ियों के बीच पर्यावरण के प्रति जिम्मेदारी की भावना भी पैदा करना था।
अवनि और व्योम के पहले जन्मदिन का जश्न मनुष्य और प्रकृति के बीच सामंजस्यपूर्ण सह-अस्तित्व को बढ़ावा देने के लिए चिड़ियाघर के समर्पण का एक प्रमाण है। वर्तमान में राष्ट्रीय प्राणी उद्यान में दो किस्मों के 12 बाघ हैं। इनमें से 7 सामान्य रंग के रॉयल बंगाल टाइगर  और 5 सफेद बाघ (पैंथरा टाइग्रिस टाइग्रिस कलर_म्यूटेशन हैं।
वित्त मंत्रालय
पेंशन निधि नियामक और विकास प्राधिकरण का एसेट अंडर मैनेजमेंट 6 ट्रिलियन रुपये के पार पहुंचा
6 लाख ट्रिलियन पेंशन एसेट पहुंचने की बड़ी वजह एनपीएस और एपीआई खाताधारक हैं
एनपीएस के तहत 21 मई 2021 तक 8791 कॉरपोरेट और 11.53 लाख खाताधारकों ने नामांकन किया है
अटल पेंशन योजना के तहत 2.82 करोड़ खाताधारक जुड़े हैं
पेंशन निधि नियामक और विकास प्राधिकरण  ने आज नेशनल पेंशन सिस्टम  और अटल पेंशन योजना  के तहत 6 लाख करोड़  रुपये के एसेट अंडर मैनेजमेंट  के मील के पत्थर को पार करने का ऐलान किया है। यह उपलब्धि उसे 13 साल बाद हासिल हुई है। अहम बात यह है कि एयूएम में एक ट्रिलियन रुपये की बढ़ोतरी सिर्फ 7 महीनों में हासिल की गई है।
एनपीएस योजना में 74.10 लाख सरकारी कर्मचारियों और गैर-सरकारी क्षेत्र से 28.37 लाख व्यक्तियों के शामिल होने के साथ, पीएफआरडीए ने पिछले कुछ वर्षों में एनपीएस ग्राहकों में उल्लेखनीय वृद्धि देखी है। पीएफआरडीए के कुल ग्राहकों की संख्या बढ़कर 4.28 करोड़ हो गई है।
पेंशन निधि नियामक और विकास प्राधिकरण  के अध्यक्ष श्री सुप्रतिम बंद्योपाध्याय ने कहा, " 6 ट्रिलियन एयूएम के इस महत्वपूर्ण पड़ाव तक पहुंचने पर हमें बेहद प्रसन्नता है। खास बात यह है कि सात महीने पहले अक्टूबर 2020 में हम 5 ट्रिलियन रुपये के एयूएम पर थे। ऐसे में यह बढ़ोतरी काफी उल्लेखनीय है। इस उपलब्धि से पता चलता है कि एनपीएस और पीएफआरडीए में ग्राहकों का विश्वास कायम है। इस महामारी के दौरान बढ़ती जागरूकता की वजह से व्यक्तियों द्वारा सेवानिवृत्ति योजना को प्राथमिकता दी गई, ताकि भविष्य में उनकी वित्तीय स्थिति बेहतर बनी रहे। ”
21 मई 2021 तक, एनपीएस और अटल पेंशन योजना के तहत ग्राहकों की कुल संख्या 4.28 करोड़ को पार कर गई है और एयूएम बढ़कर 603,667.02 करोड़ रुपये हो गया है।
पीएफआरडीए के बारे में
पेंशन निधि नियामक और विकास प्राधिकरण  नेशनल पेंशन सिस्टम  संसद द्वारा स्थापित एक वैधानिक प्राधिकरण है। जिसके पास पेंशन योजनाओं को रेग्युलेट करने, बढ़ावा देने और उसकी बढ़ोतरी सुनिश्चित करने का अधिकार है। एनपीएस को शुरू में केंद्र सरकार के कर्मचारियों की भर्ती के लिए 1 जनवरी 2004 से लागू किया गया था। और उसे बाद में लगभग सभी राज्य सरकारों द्वारा अपने कर्मचारियों के लिए अपनाया गया। एनपीएस का स्वैच्छिक आधार पर सभी भारतीय नागरिकों  और अपने कॉरपोरेट्स कर्मचारियों के लिए विस्तार किया गया है।
फाइनेंस कमीशन
पन्द्रहवें वेतन आयोग की आर्थिक सलाहकार परिषद् की पांचवी बैठक आयोजित
नयी दिल्ली में आज पन्द्रहवें वित्त आयोग की सलाहकार परिषद् की पांचवी बैठक आयोजित हुई। वित्त आयोग और सलाहकार परिषद् के सदस्य तथा कुछ विशेष आमंत्रित लोग बैठक में शामिल हुए ।
बैठक में सलाहकार परिषद् के सदस्यों को आयोग का कार्यकाल अक्टूबर 2020 तक बढ़ाए जाने की जानकारी दी गई। आयोग से 2020-21 की रिपोर्ट तथा 2021-22 से 2025-26 की पांच वर्ष की अवधि के लिए दूसरी रिपोर्ट पेश करने के लिए कहा गया। सलाहकार परिषद् को पहली रिपोर्ट पेश करने के संबंध में जानकारी दी गई और बताया गया कि 2021-26 की रिपोर्ट तैयार की जा रही है। इसके अलावा बैठक में जिन अन्य महत्वपूर्ण मुद्दों पर चर्चा की गई वह इस प्रकार हैं: -
- आयोग की बढ़ाई गई अवधि के लिए वास्तविक विकास, मुद्रास्फीति आदि से संबंधित संभावित वृहद मान्यताओं पर विस्तार से चर्चा की गई। मुद्रास्फीति में संरचनात्मक बदलाव, जीडीपी अपस्फीति और उपभोक्ता मूल्य मुद्रास्फीति तथा वास्तविक गतिविधियों के संभावित प्रक्षेपथ के बीच संबंधों पर भी चर्चा की गई।
- केन्द्र और राज्यों के स्तर पर उभर रहे कर राजस्व संग्रह और व्यय के तौर तरीकों तथा अतिरिक्त संसाधन जुटाने के लिए कर संग्रह में सुधार का संभव तरीकों पर बात की गई।
- वस्तु एंव सेवा कर  के स्थिरीकरण से संबंधित मुद्दे, जीएसटी परिषद और वित्त आयोग के बीच संबंध तथा राज्यों को किए जाने वाले जीएसटी मुआवजे के भुगतान के मुद्दे पर भी चर्चा हुई।
- संबंधित सरकारों द्वारा अधिनियमित राजकोषीय उत्तरदायित्व विधानों  के अनुपालन और पालन से संबंधित मुद्दों और राजकोषीय पारदर्शिता लाने की आवश्यकता को चर्चाओं में रेखांकित किया गया।
इस अवसर पर बैठक में सलाहकार परिषद् के सदस्य डा.एम गोविंद राव, डा.इंदिरा राजारामन, डा.सुदिप्तो मुंडले, डा. ओंकार गोवास्वामी, डा.अरविंद विरमानी,डा. सुरजीत भल्ला और डा. प्राची मिश्रा मौजूद थे।
बैठक में डा.अजीत मिश्रा, डा. मनोज पांडा, डा.रथिन रॉय, डा.कविता राव तथा डा.पूजा मेहरा को विशेष अतिथि सदस्य के रूप में आमंत्रि किया गया था।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 190.20 करोड़ से अधिक टीके लगाए जा चुके हैं
12-14 आयु वर्ग में 3.04 करोड़ से अधिक खुराकें लगाई गई
भारत में कोरोना के सक्रिय मामले 20,635 हैं
पिछले 24 घंटों में 3,451 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.83 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 190.20 करोड़  से अधिक हो गया। इस उपलब्धि को 2,36,46,697 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 3.04 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल,2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,05,638
|
|
दूसरी खुराक
|
|
1,00,22,747
|
|
प्रीकॉशन खुराक
|
|
49,17,651
|
|
अग्रिम पंक्ति के कर्मी
|
|
पहली खुराक
|
|
1,84,16,600
|
|
दूसरी खुराक
|
|
1,75,50,850
|
||
|
प्रीकॉशन खुराक
|
|
79,12,526
|
|
12-14 वर्ष आयु वर्ग
|
|
पहली खुराक
|
|
3,04,48,722
|
|
दूसरी खुराक
|
|
97,80,217
|
|
15-18 वर्ष आयु वर्ग
|
|
पहली खुराक
|
|
5,87,20,828
|
|
दूसरी खुराक
|
|
4,31,71,512
|
|
18-44 वर्ष आयु वर्ग
|
|
पहली खुराक
|
|
55,61,13,520
|
|
दूसरी खुराक
|
|
48,14,71,513
|
|
प्रीकॉशन खुराक
|
|
2,77,665
|
|
45-59 वर्ष आयु वर्ग
|
|
पहली खुराक
|
|
20,30,10,287
|
|
दूसरी खुराक
|
|
18,87,73,756
|
|
प्रीकॉशन खुराक
|
|
7,94,418
|
|
60 वर्ष से अधिक आयु वर्ग
|
|
पहली खुराक
|
|
12,69,31,452
|
|
दूसरी खुराक
|
|
11,76,34,272
|
|
प्रीकॉशन खुराक
|
|
1,56,53,313
|
|
प्रीकॉशन खुराक
|
||
|
2,95,55,573
|
|
कुल
|
|
|
|
1,90,20,07,487
भारत में सक्रिय मामले आज 20,635 हैं। सक्रिय मामले, कुल पॉजिटिव मामलों के 0.05 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 3,079 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,57,495 हो गई है।
बीते 24 घंटे में कोरोना के 3,451 नए मामले सामने आएं।
पिछले 24 घंटों में कुल 3,60,613 जांच की गई हैं। भारत ने अब तक कुल 84.06 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.83 प्रतिशत है और दैनिक रूप से पुष्टि वाले मामलों की दर भी 0.96 प्रतिशत है।
प्रधानमंत्री कार्यालय
दीपावली की पूर्व संध्या पर, प्रधानमंत्री 23 अक्टूबर को अयोध्या जायेंगे
प्रधानमंत्री श्री राम जन्मभूमि तीर्थ क्षेत्र स्थल का निरीक्षण करेंगे
प्रधानमंत्री भगवान श्री रामलला विराजमान के दर्शन और पूजा करेंगे
प्रधानमंत्री प्रतीकात्मक भगवान श्री राम का राज्याभिषेक करेंगे
प्रधानमंत्री भव्य दीपोत्सव समारोह की शुरुआत करेंगे
प्रधानमंत्री सरयू नदी के न्यू घाट पर आरती, 3-डी होलोग्राफिक प्रोजेक्शन मैपिंग शो देखेंगे
दीपावली की पूर्व संध्या पर, प्रधानमंत्री श्री नरेन्द्र मोदी 23 अक्टूबर को उत्तर प्रदेश में अयोध्या का दौरा करेंगे। प्रधानमंत्री शाम करीब पांच बजे भगवान श्री रामलला विराजमान के दर्शन और पूजा करेंगे तथा इसके बाद श्री राम जन्मभूमि तीर्थ क्षेत्र स्थल का निरीक्षण करेंगे। शाम लगभग 5:45 बजे प्रधानमंत्री प्रतीकात्मक भगवान श्रीराम का राज्याभिषेक करेंगे। शाम लगभग 6:30 बजे, प्रधानमंत्री सरयू नदी के न्यू घाट पर आरती देखेंगे। इसके बाद प्रधानमंत्री द्वारा भव्य दीपोत्सव समारोह की शुरुआत की जाएगी।
इस वर्ष, दीपोत्सव का छठा संस्करण आयोजित किया जा रहा है और यह पहली बार है जब प्रधानमंत्री इस समारोह में व्यक्तिगत रूप से भाग लेंगे। इस अवसर पर 15 लाख से अधिक दीये जलाए जाएंगे। दीपोत्सव के दौरान विभिन्न राज्यों के विभिन्न नृत्य रूपों के साथ पांच एनिमेटेड झांकियां और ग्यारह रामलीला झांकियां भी प्रदर्शित की जायेंगी। प्रधानमंत्री भव्य म्यूजिकल लेजर शो के साथ-साथ सरयू नदी के तट पर राम की पैड़ी में 3-डी होलोग्राफिक प्रोजेक्शन मैपिंग शो भी देखेंगे।
वाणिज्य एवं उद्योग मंत्रालय
‘‘भारत और अमेरिका के बीच सेवा क्षेत्र का व्यापार,दोनों देशों के लगातार बढ़ते संबंधों को मजबूत करने में महत्वपूर्ण भूमिका निभाएगा- पीयूष गोयल’’
फिनटेक,एग्रीटेक,अकाउंटेंसी,कानून,स्वास्थ्य सेवाएं और साइबर सुरक्षा नए क्षेत्र है जहां पर अवसर हैं
पिछले दो दशक में भारत से सेवा क्षेत्र का निर्यात 12 गुना बढ़कर 205 अरब अमेरिकी डालर पर पहुंच गया है
केंद्रीय वाणिज्य एवं उद्योग मंत्री श्री पीयूष गोयल ने कहा कि कोविड-19 के बाद आर्थिक रिकवरी में सेवा क्षेत्र की अहम भूमिका रहने वाली है। इस क्षेत्र में अपार संभावनाएं हैं।
इंडो अमेरिकन चेंबर ऑफ कॉमर्स  द्वारा दूसरे 'भारत-अमेरिका सेवा क्षेत्र सम्मेलन' को संबोधित करते हुए श्री गोयल ने कहा भारत और अमेरिका साथ मिलकर दुनिया में शांति और स्थायित्व के लिए काम कर रहे हैं।
उन्होंने कहा दोनों देशों के मजबूत होते रिश्तो में आने वाले समय में सेवा क्षेत्र की अहम भूमिका रहने वाली है। उन्होंने कहा ' भारत और अमेरिका स्वाभाविक साझेदार हैं। और समानता, स्वतंत्रता और लोकतंत्र के साझा मूल्यों के कारण हमारे संबंध समय की कसौटी पर खरे उतरे हैं।
श्री गोयल ने दो दशक पहले की "वाई2के" चुनौती को याद करते हुए कहा कि दो दशक पहले कैसे भारतीय प्रतिभाओं ने अमेरिका को इससे निपटने में मदद की थी और दुनिया ने भारत की कौशल, क्षमताओं और प्रतिबद्धता का एहसास करना शुरू किया था, जो इसके पहले दुनिया ने कभी नहीं देखा था। "इसने भारत के प्रति धारणा बदल दी।"
मंत्री ने कहा कि भारत अब एक 'कम लागत वाले सेवा प्रदाता' से एक 'उच्च मूल्य वर्धित साझेदार' की ओर बढ़ रहा है। उन्होंने बताया कि भारत में बैक ऑफिस प्रतिभाएं कार्यालयों में विकसित हो रही हैं। 57 स्टार्टअप यूनिकॉर्न का उदाहरण देते हुए श्री गोयल ने कहा कि युवा भारतीयों में उद्यमशीलता की भावना देश को सबसे आगे रखेगी।
मंत्री ने बताया कि वर्ष 2001-02 में भारत से दुनिया को कुल 17 अरब डॉलर का सेवा क्षेत्र से निर्यात किया गया था और अब वर्ष 2020-21 अब यह 12 गुना बढ़कर 205 अरब डॉलर हो गया है।
मंत्री ने कहा "जब भारत-अमेरिका साझेदारी की बात करते हैं, तो दोनों देशों के पास ऐसे मजबूत क्षेत्र हैं जहां पर वे और आगे बढ़ सकतेहैं। अमेरिका इन्नोवेशन, प्रौद्योगिकी, अनुसंधान और गुणवत्तापूर्ण शिक्षा का केंद्र है। भारत के पास प्रतिस्पर्धी लागत पर कुशल और बुद्धिमान मानव शक्ति है। दोनों देशों की ताकत को एकजुट करने से एक अपराजेय गठजोड़ बनेगा।”
मंत्री ने आगे कहा कि भारत भी दुनिया के सबसे बड़े डिजिटल बाजारों में से एक बनने के दिशा में तेजी से प्रगति कर रहा है। हॉस्पिटैलिटी, फिनटेक, एग्रीटेक, एंटरटेनमेंट, अकाउंटेंसी, कानून, साइबर सुरक्षा, स्वास्थ्य सेवाएं एवं पर्यटन आदि कुछ ऐसे क्षेत्र हैं जहां भारत और अमेरिका आपसी फायदे के साथ सहयोग कर सकते हैं।
श्री गोयल ने सेवा क्षेत्र से जुड़े हुए लोगों के अच्छे काम की सराहना की और कहा कि भारत ने पिछले 15-16 महीनों में बिना किसी असफलता के दुनिया भर में अपनी सभी सेवा प्रतिबद्धताओं को पूरा किया है। "हमारी सेवाओं का निर्यात स्तर पिछले वर्ष के 97 फीसदी के स्तर पर वापस आ गया है।"
जब दुनिया महामारी से लड़ रही है, आईएसीसी द्वारा ऐसे अहम समय में इस तरह के प्रासंगिक विषय को चुनने के लिए, श्री गोयल ने उनके प्रयासों की सराहना की। उन्होंने कहा, "भारत-अमेरिका संबंधों को मजबूत करने में हमेशा सबसे आगे रहने वाली आईएसीसी ने बेहद नाजुक समय में इस वार्ता की शुरुआत की है।"
यू ट्यूब लिंक
केंद्रीय मंत्री श्री पीयूष गोयल द्वारा दूसरे भारत-अमेरिका सेवा क्षेत्र सम्मेलन को इस लिंक पर देखा जा सकता है-
https://youtu.be/5rvMBxXuldw
कॉरपोरेट कार्य मंत्रालय
आईबीबीआई ने इंसॉल्वेंसी एंड बैंक्रप्सी बोर्ड ऑफ़ इंडिया  विनियम, 2016 में संशोधन किया
इनसॉल्वेंसी एंड बैंक्रप्ट्सी बोर्ड ऑफ इंडिया  ने 28 नवम्बर, 2019 को इन्सॉल्वेंसी एंड बैंक्रप्सी बोर्ड ऑफ़ इंडिया   विनियम, 2016 में संशोधन किया है। इन विनियमों में किए गए कुछ संशोधन दिवाला और दिवालियापन संहिता  अधिनियम, 2019 के परिणामस्वरूप किए गए हैं, जो 5 अगस्त, 2019 को लागू हुआ था।
दिवालिया और दिवालियापन संहिता कॉरपोरेट देनदारों के पुनर्गठन और दिवालिया समाधान के लिए नैगमिक दिवालियापन समाधान प्रक्रिया  की परिकल्पना करता है। एक दिवालिया पेशेवर सीआईआरपी आयोजित करता है और सीआईआरपी के दौरान अपने परिचालनों का प्रबंधन करता है। आईपी की जिम्मेदारियों और सीआईआरपी के महत्व को ध्यान में रखते हुए यह संहिता आईबीबीआई और आईपीए एक दायित्व सौंपता है। यह दायित्व आईपी के कार्य की निगरानी करना और नैगमिक देनदारों की दिवालिया प्रक्रिया से संबंधित जानकारियों और रिकार्ड को एकत्र करता है। यह कुछ सूचनाओं और सीआईआरपी से संबंधित रिकार्ड को आईपी और आईबीबीआई को अग्रेषित/प्रस्तुत करने का भी दायित्व सौंपता है।
सीआईआरपी और आईपी के संचालन में पारदर्शिता और जवाबदेही के हित तथा आईबीबीआई, आईपीए और आईपी को अपनी सांविधिक जिम्मेदारियों के निर्वहन के लिए संशोधित विनियमों में सीआईआरपी के जीवन चक्र को शामिल करते हुए प्रपत्रों का एक सैट दाखिल करना अपेक्षित बनाता है। यह सैट आईडीबीआई की वेबसाइट https://www.ibbi.gov.in. पर उपलब्ध इलेक्ट्रोनिक प्लेटफार्म आनलाइन जमा कराना होता है। एक आईपी को इस कोड के तहत अनुमत कार्रवाई के लिए आईपी उत्तरदायी होगा। इसमें फार्म जारी करने में विफलता या विलम्ब से दाखिल करने के दायित्व के लिए प्राधिकार को जारी करना या नवीनीकरण से मना करना, फार्म जमा करने में असफल रहना और गलत या देरी से जमा करना शामिल हैं। ये संशोधन विनियमन 28 नवम्बर, 2019 से लागू होंगे, जो इस वेबसाइट www.mca.gov.in और www.ibbi.gov.in पर उपलब्ध हैं।
आरकेमीणा/आरएनएम/एएम/आईपीएस/आरएन– 4488
(Visitor Counter : 243
कृषि एवं किसान कल्याण मंत्रालय
केंद्रीय मंत्री श्री नरेंद्र सिंह तोमर जी-20 शिखर सम्मेलन में भाग लेने के लिए इंडोनेशिया के बाली पहुंचे
श्री तोमर ने ऑस्ट्रेलिया और कनाडा के मंत्रियों के साथ द्विपक्षीय बैठकें की और उन्हें भारत आने के लिए आमंत्रित किया
केंद्रीय कृषि एवं किसान कल्याण मंत्री श्री नरेंद्र सिंह तोमर आज अपने मंत्रालय के उच्च स्तरीय प्रतिनिधिमंडल के साथ जी-20 शिखर सम्मेलन में शामिल होने के लिए तीन दिवसीय यात्रा पर इंडोनेशिया के बाली पहुंचे। बाली में श्री तोमर ने कनाडा की कृषि एवं कृषि खाद्य मंत्री सुश्री मैरी क्लाउड बिब्यू तथा ऑस्ट्रेलिया के सहायक व्यापार और विनिर्माण मंत्री श्री टिम आयर्स के साथ अलग-अलग द्विपक्षीय बैठकें कीं।
अपनी द्विपक्षीय बैठकों में श्री तोमर ने दोनों देशों के मंत्रियों को अगले वर्ष भारत में होने वाले जी-20 कृषि शिखर सम्मेलन में भाग लेने के लिए आमंत्रित किया। इसके अलावा उन्होंने भारत की अगुआई में मनाए जाने वाले अंतर्राष्ट्रीय पोषक-अनाज वर्ष-2023 के लिए उनसे सहयोग का अनुरोध किया। इस संबंध में ऑस्ट्रेलिया और कनाडा के मंत्रियों ने अपनी ओर से सहयोग का आश्वासन दिया।
प्रधानमंत्री कार्यालय
प्रधानमंत्री ने रिपब्लिक टीवी सम्मेलन को संबोधित किया
प्रधानमंत्री श्री नरेन्द्र मोदी ने आज मुम्बई में रिपब्लिक टीवी के सम्मेलन को संबोधित किया।
उन्होंने कल मुम्बई के ईएसआई अस्पताल में आग दुर्घटना में मरने वाले लोगों के प्रति संवेदना प्रकट की।
उन्होंने जीवंत और खुशहाल देश के लिए सकारात्मक समाचारों के महत्व पर बल दिया। उन्होंने कहा कि भारत को विज्ञान, नवाचार तथा खेल जैसे विभिन्न क्षेत्रों में लम्बी छलांग लगानी है। उन्होंने इस सम्बंध में मीडिया की भी चर्चा की। उन्होंने कहा कि ‘उभरता भारत’ शब्द 130 करोड़ भारतीयों की शक्ति का प्रतिनिधित्व करता है।
प्रधानमंत्री ने कहा कि कुछ वर्ष पहले यह कल्पना करना मुश्किल था कि भारत 5 ट्रिलियन डॉलर की अर्थव्यवस्था बनने की दिशा में आगे बढ़ रहा है और कारोबारी सुगमता के रैंक में आगे बढ़ रहा है। उन्होंने उदहारण देते हुए कहा कि आज किस तरह आपराधिक गतिविधियों में लोग पकडे जा रहे हैं और उन पर कार्रवाई की जा रही है। उन्होंने स्वच्छता से लेकर टैक्स आधार का उदहारण देते हुए कहा कि 4 वर्षों में ये कदम परिवर्तन को दिखा रहे हैं। उन्होंने कहा कि केन्द्र सरकार नीति प्रेरित शासन संचालन और आसानी से सोची जानेवाली पारदर्शी नीतियों के माध्यम से आगे बढ़ रही है। उन्होंने तेजी से विकसित की जा रही आधारभूत संरचना की चर्चा की। उन्होंने मासिक बैठक प्रगति का जिक्र किया जिसकी अध्यक्षता वे परियोजनाओं की प्रगति की समीक्षा के लिए करते हैं। उन्होंने कहा कि इस तरह 12 लाख करोड़ रूपये की परियोजनाओं को गति दी गई है।
प्रधानमंत्री ने इस बात पर बल दिया कि कानून और अधिनियम बनने के बाद कार्रवाई महत्वपूर्ण होती है। इस संदर्भ में उन्होंने दीवाला और दीवालियापन संहिता का जिक्र किया।
उन्होंने कहा कि अब भारत की विदेश नीति राष्ट्रीय हित से निर्देशित होती है और अंतरराष्ट्रीय मंचों पर भारत की आवाज सुनी जा रही है।
श्री नरेन्द्र मोदी ने संकेत दिया कि शीघ्र ही जीएसटी का 28 प्रतिशत स्लैब विलासिता वस्तुओं जैसी सामग्रियों तक ही सीमित किया जाएगा। प्रधानमंत्री ने कहा कि 99 प्रतिशत वस्तुओं को जीएसटी के 18 प्रतिशत और उससे कम के स्लैब में लाने के प्रयास किये जायेंगे। इन वस्तुओं में सामान्य लोगों के उपयोग की सभी वस्तुएं शामिल हैं।
स्वास्थ्य एवं परिवार कल्याण मंत्रालय
राज्यों/केंद्र शासित प्रदेशों में कोविड-19 वैक्सीन की उपलब्धता पर अपडेट
राज्यों/केंद्र शासित प्रदेशों को वैक्सीन की 108 करोड़ से अधिक खुराकें उपलब्ध कराई गईं
राज्यों/केंद्र शासित प्रदेशों के पास वैक्सीन की 11.81 करोड़ से अधिक अतिरिक्त और बिना इस्तेमाल की हुई खुराकें मौजूद
केंद्र सरकार देशभर में कोविड-19 टीकाकरण का दायरा बढ़ाने और टीके लगाने की गति को तेज करने के लिये प्रतिबद्ध है। कोविड-19 के टीकों की सर्व-उपलब्धता का नया दौर 21 जून, 2021 से शुरू किया गया है। टीकाकरण अभियान को अधिक से अधिक वैक्सीन की उपलब्धता के जरिये बढ़ाया गया। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की गई, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड वैक्सीन प्रदान करके उन्हें समर्थन दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर उन्हें राज्यों और केंद्र शासित प्रदेशों को नि:शुल्क प्रदान करेगी।
|
|
वैक्सीन की खुराक
|
|

|
|
अब तक हुई आपूर्ति
|
|
1,08,00,35,085
|
|
अतिरिक्त खुराकें उपलब्ध
|
|
11,81,18,421
केंद्र सरकार द्वारा सभी प्रकार के स्रोतों से अब तक वैक्सीन की 108 करोड़ से अधिक  खुराकें राज्यों और केंद्र शासित प्रदेशों को सरकारी स्रोत  और राज्यों द्वारा सीधी खरीद प्रक्रिया के जरिये प्रदान की गई हैं।
राज्यों के पास वैक्सीन की 11.81 करोड़ से अधिक  अतिरिक्त और बिना इस्तेमाल की हुई खुराकें मौजूद हैं, जिन्हें लगाया जाना है।
गृह मंत्रालय
केन्द्रीय गृह मंत्री श्री अमित शाह ने कहा मोदी सरकार बुनकर समुदाय के समग्र विकास के प्रति कटिबद्ध
“2014 के बाद पहली बार हमारे मेहनतकश बुनकरों के वास्तविक कौशल को विकसित कर बुनकरों को उनका उपयुक्त श्रेय दिया जा रहा है”
“प्रधानमंत्री श्री नरेंद्र मोदी ने 2015 में 7 अगस्त को राष्ट्रीय हथकरघा दिवस घोषित किया ताकि बुनकरों को भारत के विकास की मुख्यधारा में शामिल किया जा सके”
“पीएम मोदी का ‘वोकल फॉर लोकल’ का मंत्र निश्चित रूप से हथकरघा क्षेत्र के मनोबल को बढ़ावा देगा”
“आइये हम सब मिलकर प्रधानमंत्री श्री नरेंद्र मोदी के आत्मनिर्भर भारत के स्वप्न को साकार करने के लिए ‘वोकल फॉर हैंडमेड’ के समर्थन की प्रतिज्ञा करें”
केन्द्रीय गृह मंत्री श्री अमित शाह ने कहा है कि मोदी सरकार बुनकर समुदाय के समग्र विकास के प्रति कटिबद्ध है। अपने ट्वीट में श्री अमित शाह ने कहा कि “2014 के बाद पहली बार हमारे मेहनतकश बुनकरों के वास्तविक कौशल को विकसित कर बुनकरों को उनका उपयुक्त श्रेय दिया जा रहा है। उन्हे और प्रोत्साहन देने के लिए प्रधानमंत्री श्री नरेंद्र मोदी ने 2015 में 7 अगस्त को राष्ट्रीय हथकरघा दिवस घोषित किया ताकि बुनकरों को भारत के विकास की मुख्यधारा में शामिल किया जा सके”।
केन्द्रीय गृह मंत्री ने कहा कि “पीएम मोदी का ‘वोकल फॉर लोकल’ का मंत्र निश्चित रूप से हथकरघा क्षेत्र के मनोबल को बढ़ावा देगा। आइये हम सब मिलकर प्रधानमंत्री श्री नरेंद्र मोदी के आत्मनिर्भर भारत के स्वप्न को साकार करने के लिए ‘वोकल फॉर हैंडमेड’ के समर्थन की प्रतिज्ञा करें”।